Document ID: 32002L0025

Komisijas Direktīva 2002/25/EK
(2002. gada 5. marts),
ar ko groza Padomes Direktīvu 98/18/EK par pasažieru kuģu drošības noteikumiem un standartiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 17. marta Direktīvu 98/18/EK par pasažieru kuģu drošības noteikumiem un standartiem [1], un jo īpaši tās 8. panta b) apakšpunktu,
tā kā:
(1) Direktīvas 98/18/EK pieņemšanas dienā bija spēkā starptautiskās konvencijas par pasažieru kuģu drošības noteikumiem un standartiem, tajā skaitā 1974. gada Starptautiskā konvencija par cilvēku dzīvības aizsardzības uz jūras (SOLAS konvencija) un citi starptautiski kodeksi un rezolūcijas.
(2) Kopš Direktīvas 98/18/EK pieņemšanas dienas ir stājušies spēkā vai tuvākajā laikā stāsies spēkā grozījumi SOLAS konvencijā un citos starptautiskos kodeksos un rezolūcijās.
(3) Direktīvas 98/18/EK I pielikumā jāņem vērā minētie jaunie starptautisko tiesību akti.
(4) Tādēļ ir atbilstīgi jāgroza Direktīva 98/18/EK.
(5) Šajā direktīvā paredzētie pasākumi ir saskaņā atzinumu, ko sniegusi komiteja, kura izveidota ar Padomes Direktīvas 93/75/EEK [2] 12. panta 1. punktu, kurā jaunākie grozījumi izdarīti ar Komisijas Direktīvu 98/74/EK [3],
IR PIEŅĒMUSI ŠO DIREKTĪVU.
1. pants
Direktīvas 98/18/EK I pielikumu aizstāj ar šīs direktīvas pielikumu.
2. pants
1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2002. gada 15. oktobrim izpildītu šīs direktīvas prasības. Dalībvalstis par to tūlīt informē Komisiju.
Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
2. Dalībvalstis dara Komisijai zināmus to tiesību aktu noteikumus, ko tās pieņem jomā, uz kuru attiecas šī direktīva.
3. pants
Šī direktīva stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2003. gada 1. janvāra, ja vien pielikumā nav noteikts citādi.
4. pants
Šī direktīva ir adresēta dalībvalstīm.
Briselē, 2002. gada 5. martā

Labels: 7
13
8